CELEX: 62010TN0590
Language: et
Date: 2010-12-27 00:00:00
Title: Kohtuasi T-590/10: 27. detsembril 2010 esitatud hagi — Thesing ja Bloomberg Finance versus ECB

5.3.2011   
            
            
               ET
            
            
               Euroopa Liidu Teataja
            
            
               C 72/20
            
         27. detsembril 2010 esitatud hagi — Thesing ja Bloomberg Finance versus ECB
   (Kohtuasi T-590/10)
   2011/C 72/35
   Kohtumenetluse keel: inglise
   
      Pooled
   
   
      Hagejad: Gabi Thesing ja Bloomberg Finance (London, Ühendkuningriik) (esindajad: solicitor M. H. Stephens ja solicitor R. C. Lands)
   
      Kostja: Euroopa Keskpank
   
      Hageja nõuded
   
   
               —
            
            
               tühistada Euroopa Keskpanga otsus, mis edastati 17. septembri ja 21. oktoobri 2010. aasta kirjades ja millega keelduti võimaldamast juurdepääsu hagejate taotletud dokumentidele;
            
         
               —
            
            
               kohustada Euroopa Keskpanka võimaldama hagejatele juurdepääsu neile dokumentidele vastavalt Euroopa Keskpanga 4. märtsi 2004. aasta otsusele üldsuse juurdepääsu kohta Euroopa Keskpanga dokumentidele (EKP/2004/3); ja
            
         
               —
            
            
               mõista kohtukulud välja Euroopa Keskpangalt.
            
         
      Väited ja peamised argumendid
   
   Hagejad esitavad käesoleva hagi ELTL artikli 263 alusel, paludes tühistada Euroopa Keskpanga otsus, mis teatati 17. septembri ja 21. oktoobri 2010. aasta kirjadega ja millega Euroopa Keskpank jättis rahuldamata hagejate nõude saada vastavalt Euroopa Keskpanga 4. märtsi 2004. aasta otsusele üldsuse juurdepääsu kohta Euroopa Keskpanga dokumentidele (EKP/2004/3) juurdepääsu järgmistele dokumentidele:
   
               i)
            
            
               kiri pealkirjaga Turuväliste vahetustehingute mõju eelarvepuudujäägile ja välisvõlale. Kreeka juhtum (SEC/GovC/X/10/88a);
            
         
               ii)
            
            
               teine kiri pealkirjaga Titlos’e tehing ja sarnaste tehingute võimalik olemasolu, mis mõjutavad euro-ala välisvõla või eelarvepuudujäägi tasemeid (SEC/GovC/X/10/88b).
            
         Oma hagi toetuseks esitavad hagejad järgmised väited:
   
                
            
            
               Esiteks väidavad hagejad, et Euroopa Keskpank tõlgendas ekslikult ja/või kohaldas ekslikult Euroopa Keskpanga 4. märtsi 2004. aasta otsuse üldsuse juurdepääsu kohta Euroopa Keskpanga dokumentidele (EKP/2004/3) artikli 4 lõiget 1, mis näeb ette erandi selle otsuse artiklis 2 antud üldisest juurdepääsuõigusest, kuna:
               
                           i)
                        
                        
                           Euroopa Keskpank ei tõlgendanud artikli 4 lõige 1 punkti a nii, et see nõuab üldise huvi tegurite kaalumist avalikustamise kasuks;
                        
                     
                           ii)
                        
                        
                           Euroopa Keskpank ei omistanud piisavat või nõuetekohast kaalu üldise huvi teguritele nõutud dokumentide avalikustamise kasuks;
                        
                     
                           iii)
                        
                        
                           Euroopa Keskpank hindas üle ja/või tuvastas ekslikult üldise huvi, mille alusel nõutud dokumente ei tuleks avalikustada.
                        
                     
         
                
            
            
               Lisaks väidavad hagejad, et Euroopa Keskpank tõlgendas ekslikult ja/või kohaldas ekslikult Euroopa Keskpanga 4. märtsi 2004. aasta otsuse üldsuse juurdepääsu kohta Euroopa Keskpanga dokumentidele (EKP/2004/3) artikli 4 lõiget 2, mis näeb ette erandi selle otsuse artiklis 2 antud üldisest juurdepääsuõigusest, kuna:
               
                           i)
                        
                        
                           Euroopa Keskpank oleks pidanud „ülekaalukat” üldist huvi tõlgendama nii, et see tähendab üldist huvi, mis on piisavalt tugev, et see suudab üles kaaluda mis tahes üldise huvi erandi säilitamise suhtes;
                        
                     
                           ii)
                        
                        
                           Euroopa Keskpank oleks pidanud järeldama, et esineb selles tähenduses ülekaalukas üldine huvi taotletud informatsiooni avalikustamise kasuks.
                        
                     
         
                
            
            
               Lõpuks väidavad hagejad, et Euroopa Keskpank tõlgendas ekslikult ja/või kohaldas ekslikult Euroopa Keskpanga 4. märtsi 2004. aasta otsuse üldsuse juurdepääsu kohta Euroopa Keskpanga dokumentidele (EKP/2004/3) artikli 4 lõiget 3, mis näeb ette erandi selle otsuse artiklis 2 antud üldisest juurdepääsuõigusest, kuna:
               
                           i)
                        
                        
                           Euroopa Kekspank oleks pidanud „ülekaalukat” üldist huvi tõlgendama nii, et see tähendab üldist huvi, mis on piisavalt tugev, et see suudab üles kaaluda mis tahes üldise huvi erandi säilitamise suhtes;
                        
                     
                           ii)
                        
                        
                           Euroopa Keskpank oleks pidanud järeldama, et esineb selles tähenduses ülekaalukas üldine huvi taotletud informatsiooni avalikustamise kasuks;
                        
                     
                           iii)
                        
                        
                           Euroopa Keskpank hindas üle ja/või tuvastas ekslikult üldise huvi, mille alusel nõutud dokumente ei tuleks avalikustada.